Klask a reas Alkibiades sikour e genvroiz kent emgann Aegospotamos. En em rentañ a reas kont e oa eoret morlu Aten en ul lec’h dañjerus hag aliañ a reas ar strategourien da vont da Sestus e lec’h ma c’hallfent tennañ o mad eus ar porzh hag eus ar geoded. Diodoros, avat, ne ra ket anv eus an ali-se, ha lavaret a ra kentoc’h e kinnigas Alkibiades sikour digant an Traked d’ar jeneraled gant ma vefe rannet renerezh an arme gantañ. Ar jeneraled, o soñjal ez afe ar garez gante ma vijent trec’het ha ma vijen trec’h e vefe lakaet gant an holl war gont Alkibiadesa c’houlennas gantañ mont kuit ha chom hep tostaat d’ar c’hamp en-dro. Un nebeud devezhioù war-lerc’h e oa distrujet morlu Aten penn-da-benn gant ar jeneral Lysandros. 